Drupal

Drupal on avatud lähtekoodiga sisuhaldussüsteem, mida levitatakse GNU General Public License'i all. Drupal on kirjutatud skriptimiskeeles PHP. Drupalit kasutab 2018. aasta novembri seisuga vähemalt 2% veebilehtedest. Veebilehtedest, mis kasutavad mõnda sisuhaldussüsteemi, kasutab Drupalit vähemalt 3,6%. Drupali põhiline arendajat on Drupali kommuun, millel 2018. aasta novembri seisuga on 1 360 683 liiget, sealhulgas 112 946 aktiivset panustajat. Nende töö tulemusena on loodud 41 802 lisamoodulit, mis laiendavad Drupali funktsioone, ja 2698 teemat, mis muudavad Drupali välimust. Samuti on loodud 1259 distributsiooni, mis võimaldavad lihtsamini üles seada kompleksseid veebilehti, pakkides kokku Drupali tuummoodulid, valitud lisamoodulid ja valitud teemad. Uusima Drupali versiooni kasutamiseks on vajalik veebiserver PHP versiooniga 5.5.9 või suurem ja andmebaas andmete hoiustamiseks. Drupal sai alguse internetifoorumist nimega Drop.org, mille lõi Dries Buytaert. Drupal loodi 2001. aastal, kui Dries Buytaert otsustas veebilehe Drop.org lähtekoodi avalikuks teha. Nimi Drupal pärineb hollandikeelse sõna druppel ingliskeelsest hääldusest. Druppel tähendab eesti keeles veepiiska. Drupal 6.0 tuli välja 13. veebruaril 2008. aastal. Selles versioonis uuendati menüüde süsteemi, lokaliseerimise süsteemi ning tehti kasutatavuse ja jõudluse parandusi. Drupal 7.0 tuli välja 5. jaanuaril 2011. aastal. Selles versioonis tehti väga suur uuendus Drupali andmebaasiga suhtlemise osale ning ka kasutatavuse ja jõudluse parandusi. Drupal 8.0 tuli välja 19. novembril 2015. aastal. Selles versioonis tehti hulganisti teemadega seotud uuendusi. Drupali mõistes tähendab tuum ühiselt Drupali kommuuni loodud süsteeme, mis on Drupali installatsiooniga kaasas. Drupalisse on sisse ehitatud ka mõned moodulite arendamist soodustavad ja kasutaja mugavust parandavad teegid, näiteks CKEditor, Symfony, Composer ja Guzzle. Drupali tuummoodulid pakuvad hulganisti funktsioone. Drupal koosneb 75 tuummoodulist, mõned näited: veebilehe külastatavuse statistika, veebilehe administraatori poolt kohandatud menüüd, mitmekeelne veebileht, URLide ümbernimetamine, internetipõhine foorum, IP järgi inimeste eemaldamine veebilehelt, teemade värviskaala muutmine. Drupaliga on kaasas mitmed teemad, näiteks Bartik ja Seven. Bartik on vaikimisi teema külastajatele nähtaval poolel ning Seven on vaikimisi teema administraatorile nähtaval poolel. Drupal on tõlgitud 2018. aasta 5. novembri seisuga 115 keelde. Vaikekeel on inglise keel. Enne Drupali versiooni 8.0 pidi uute tõlgete installeerimiseks need manuaalselt alla laadima, Drupal 8.0 versioonis lisati võimalus teha seda automaatselt administraatoripaneelist. Drupali modulaarne ülesehitus võimaldab inimestel luua Drupali süsteeme, mis muudavad Drupali tuuma osade vaikekäitumist, muutmata Drupali tuuma koodi. Drupali lisamoodulitega on võimalik Drupali funktsioone põhjalikult muuta. Lisamoodulite abiga on võimalik lisada Drupali lehele peaaegu kõiki funktsioone. Lisamooduleid on loodud vähemalt 41 802. Drupali lisateemadega saab Drupali kasutajapoolset väljanägemist täielikult muuta. Lisateemasid on loodud vähemalt 2698. "Our history | Drupal.org". Vaadatud 04.11.2018. "Licensing | Drupal.org". Vaadatud 04.11.2018. "About | Drupal.org". Vaadatud 01.11.2018. "System requirements | Drupal 8 guide on Drupal.org". Vaadatud 04.11.2018. "Usage Statistics and Market Share of Content management Systems for Websites, November 2018". Vaadatud 04.11.2018. "Getting involved | Drupal.org". Vaadatud 04.11.2018. "Drupal for Developers | Drupal.org". Vaadatud 04.11.2018. "Module project | Drupal.org". Vaadatud 04.11.2018. "Theme project | Drupal.org". Vaadatud 04.11.2018. "Distribution project | Drupal.org". Vaadatud 04.11.2018. "CHANGELOG.txt | Drupal 6.x | Drupal.org". Vaadatud 04.11.2018.[alaline kõdulink] "CHANGELOG.txt | Drupal 7.x | Drupal.org". Originaali arhiivikoopia seisuga 2.03.2019. Vaadatud 04.11.2018. "CHANGELOG.txt | Drupal 8.x | Drupal.org". Vaadatud 04.11.2018.[alaline kõdulink] "Never hack core | Drupal 7 guide on Drupal.org". Vaadatud 04.11.2018. "Drupal 8 is here | Drupal.org". Vaadatud 05.11.2018. "Basic structure of Drupal 8 | Drupal 8 guide on Drupal.org". Vaadatud 05.11.2018. "Core themes | Drupal 8 guide on Drupal.org". Vaadatud 05.11.2018. "Drupal core translation downloads | Translations". Originaali arhiivikoopia seisuga 27.02.2017. Vaadatud 05.11.2018. "Drupal 8.6.x | API reference | Drupal API". Originaali arhiivikoopia seisuga 27.02.2017. Vaadatud 05.11.2018. Drupali koduleht